ՀԻՄՆԱՎՈՐՈՒՄ
«Անշարժ գույք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման անհրաժեշտության մասին

1. Ընթացիկ իրավիճակը և իրավական ակտի ընդունման անհրաժեշտությունը
«Անշարժ գույք հետ վերցնելու և ամրացնելու մասին» ՀՀ կառավարության որոշման նախագծի (այսուհետ՝ նախագիծ) մշակման անհրաժեշտությունը կապված է «Էկոպարեկային ծառայության մասին» օրենքով և կանոնադրությամբ Շրջակա միջավայրի նախարարության էկոպարեկային ծառայությանը (այսուհետ՝ ծառայություն) վերապահված լիազորությունների և խնդիրների իրականացման համար անհրաժեշտ աշխատանքային պայմաններ ստեղծելու, մասնավորապես՝ ծառայության ՀՀ Շիրակի և Արագածոտնի մարզային վարչության և նույն վարչության Գյումրու տեղամասի տեղակայման, վարչության և տեղամասի աշխատակիցների (ծառայողների) համար պատշաճ, անվտանգ, աշխատանքի նորմալ պայմաններ ստեղծելու հետ։
2024 թվականի հունվարի 1-ից գործում է ծառայությունը, որը «Էկոպարեկային ծառայության մասին» օրենքով ստանձնել է պետական անտառներում, անտառային հողերում և բնության հատուկ պահպանվող տարածքներում պահպանության և անտառային ու բնության հատուկ պահպանվող տարածքների օրենսդրության կիրառման նկատմամբ պետական հսկողության իրականացման գործառույթները։
Նախագծի ընդունման անհրաժեշտությունը պայմանավորված է ծառայության ՀՀ Շիրակի և Արագածոտնի մարզային վարչության և նույն վարչության Գյումրու տեղամասի ծառայողների (աշխատակիցների) լիազորությունների և գործառույթների իրականացման համար պատշաճ աշխատանքային պայմաններ ստեղծելու հետ։

2. Առաջարկվող կարգավորման բնույթը
Նախագծով առաջարկվում է Հայաստանի Հանրապետության սեփականություն հանդիսացող՝ Հայաստանի Հանրապետության Շիրակի մարզ, համայնք Գյումրի (քաղաք), Մուշ-2 թաղամաս 4/18 հասցեում գտնվող դպրոցի շենքի (կադաստրային ծածկագիրը՝ 08-001-0125-0003-001) նկուղից՝ 311.64 քառ. մետր մակերեսով, 1-ին և 2-րդ հարկերից ընդամենը՝ 633․54 քառ. մետր մակերեսով տարածքները, 35․14 քառ. մետր մակերեսով կաթսայատունը (կադաստրային ծածկագիրը՝ 08-001-0125-0003-002) և 0․4306 հա մակերեսով հողամասից (կադաստրային ծածկագիրը՝ 08-001-0125-0003)՝ 0․21128 հա մակերսով հողատարածքը ((անշարժ գույքի նկատմամբ իրավունքների պետական գրանցման վկայական N 04022019-08-0032, հաշվեկշռային արժեքը՝ 0 ՀՀ դրամ) այսուհետ՝ անշարժ գույք)՝ համաձայն հավելվածի, հետ վերցնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեից (այսուհետ՝ կոմիտե) և ամրացնել (հանձնել) ծառայությանը՝ ծառայության ՀՀ Շիրակի և Արագածոտնի մարզային վարչության և նույն վարչության Գյումրու տեղամասի տեղակայման, վարչության և տեղամասի աշխատակիցների (ծառայողների) համար անհրաժեշտ աշխատանքային պայմաններ ստեղծելու նպատակով։
Նախագծի 2-րդ կետով կոմիտեի նախագահին տրվում է հանձնարարություն՝ «Գյումրու թիվ 23 միջնակարգ դպրոց» պետական ոչ առևտրային կազմակերպության հետ կնքել 2013 թվականի հունվարի 18-ին կնքված ոչ բնակելի տարածքի անհատույց օգտագործման թիվ 17/0013 պայմանագրում սույն նախագծից բխող փոփոխություն կատարելու մասին համաձայնագիր՝ դրանում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերն ենթակա են իրականացման «Գյումրու թիվ 23 միջնակարգ դպրոց» պետական ոչ առևտրային կազմակերպության միջոցների հաշվին, որից հետո ծառայության պետի հետ համատեղ ապահովել նախագծի 1-ին կետում նշված անշարժ գույքի՝ հանձնման-ընդունման աշխատանքների կատարումը։
Համաձայն կոմիտեի 29․04․2026 թվականի N 01/13․5/3123-2026 գրության․ «ՀՀ Շիրակի մարզ, համայնք Գյումրի, Մուշ-2 թաղամաս 4/18 հասցեում գտնվող անշարժ գույքի թիվ 04022019-08-0032 վկայականում նշված շինություների ներքին մակերեսներն են՝ դպրոց 2475.06 ք.մ, որտեղ ներառված են 776.39 ք.մ նկուղ և 1698.67 ք.մ 1-ին և 2-րդ հարկեր, կաթսայատուն 35.04 ք.մ, հարթակ 81.74 ք.մ և հողամաս՝ 0.43006 հա։
Նշված գույքի սկզբնական արժեքը կազմում է՝ 99 280 00 ՀՀ դրամ: Հաշվեկշռային արժեքը 28.04.2026 թվականի դրությամբ՝ 0 դրամ, իսկ մաշվածությունը կկազմի՝ 99 280 00 ՀՀ դրամ:
Միաժամանակ հայտնում ենք, որ Էկոպարեկային ծառայությանը ամրացվող շինությունների մակերեսները հստակ որոշելու համար, անհրաժեշտ է կատարել շինության և հողամասի չափագրություն, իսկ առանձնացված գույքի գնահատումը՝ հետագայում հաշվեկշռում հաշվառելու նպատակով»:
Համաձայն կադաստրի կոմիտեի 07․04․2026 թվականի N ԳՄ/6859-2026 գրության․ «տեղեկացնում ենք, որ անշարժ գույքի հարկով հարկման նպատակով շուկայական արժեքին մոտարկված կադաստրային արժեքը ձևավորվում է միայն ամբողջ գույքային միավորի համար, հետևաբար գրությամբ ներկայացված շենքի առանձին մասերի շուկայական արժեքին մոտարկված կադաստրային արժեքների վերաբերյալ տեղեկատվություն հնարավոր չէ տրամադրել։
Միաժամանակ կից տրամադրում ենք ՀՀ Շիրակի մարզի, Գյումրի քաղաքի, Մուշ-2 թաղամաս 4/18 դպրոց հասցեում գտնվող անշարժ գույքի (ըստ հողամասի և առանձին շենք-շինությունների մակերեսների) շուկայական արժեքին մոտարկված կադաստրային արժեքի վերաբերյալ տեղեկատվությունը»։

3. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ծառայության կողմից:

4. Ակնկալվող արդյունքը
Նախագծի ընդունմամբ կլուծվի ծառայության ՀՀ Շիրակի և Արագածոտնի մարզային վարչության և նույն վարչության Գյումրու տեղամասի տեղակայման հարցը, վարչության և տեղամասի ծառայողները (աշխատողները) կունենան անհրաժեշտ աշխատանքային պայմաններ՝ իրենց լիազորությունների և գործառույթների իրականացման համար։

5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում:
ՀՀ Շիրակի մարզ, համայնք Գյումրի (քաղաք), Մուշ-2 թաղամաս 4/18 հասցեում գտնվող դպրոցի շենքի նկուղից՝  311.64 քառ. մետր մակերեսով, 1-ին և 2-րդ հարկից ընդամենը՝ 633․54 քառ. մետր մակերեսներով տարածքների, 35․14 քառ. մետր մակերեսով կաթսայատան հետագա պահպանման և վերանորոգման, ինչպես նաև 0․21128 հա մակերսով հողատարածքի պահպանման ծախսերն իրականացվելու են ծառայության տնտեսված միջոցների հաշվին։

6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային /կամ այլ ռազմավարություններ
Նախագիծը բխում է ՀՀ կառավարության 2021 թվականի նոյեմբերի 18-ի Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման N 1 հավելվածով հաստատված ծրագրի շրջակա միջավայրի նախարարություն բաժնի 3-րդ նպատակի 7-րդ կետից (Հայաստանի Հանրապետության շրջակա միջավայրի պահպանության (էկոպարեկային) ծառայության մասին օրենքի նախագիծը Կառավարության հավանությանն արժանանալու վերաբերյալ Կառավարության որոշման ընդունում)։
Նախագծի ընդունման արդյունքում դպրոցի շենքի նշված տարածքներում կտեղակայվեն ծառայության ՀՀ Շիրակի և Արագածոտնի մարզային վարչությունը և նույն վարչության Գյումրու տեղամասը, վարչության և տեղամասի աշխատակիցների (ծառայողների) համար կստեղծվի անհրաժեշտ աշխատանքային պայմաններ՝ օրենքով վերապահված լիազորությունների և խնդիրների իրականացման համար։
